BABA S CHŁOPYM
Siedzi chłop se s babom w kuchni przi żeleżnioku,
Downe czasy spominajom, już se mo ku zmroku.
Fajfka se tak pyko, czy mi se nie myli ?
Babo moja drogo, dyć my jeszcze dzisiyj bonkawy nie piyli.
Czy ci se moj chlopie, pomiyszało w głowie ?
Bonkawa my piyli jak kamraty byli przi tobie.
Coż też ty to mi fanzolisz, dyć to przeca wczora było,
A tobie staro moja to se to prziśniyło.
Zajś baba do nigo, nie berej mi chłopie,
Łon na nio spoglondo, po glacy se dropie.
Wiysz ty moja babo, prowdaś powiedziała,
Przeca do tyj kawy i krepla żeś nom dała.
Ni krepla moj stary, jyno Konsek zisty,
Co my jom dostali s urodzin łod Kristy.
Babo, ty żeś se blank zaponiała,
To była makowka, co nom łod Wilije złostała.
Chłopie, dyć my we Wilijo wcale doma nie byli.
Mosz recht babo, kiej nas we wilijo doma nie było,
To dej ta makowka teroz, bo to szkoda jak by se nom to zniszczyło.
Kawy se tyż napijymy, kiej my jeszcze dzisiyj nie piyli.
I tak dłogo se jedyn s drugim spiyrali, pod wiela se spać nie położyli.
Hubert Mojżesz
kab_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn vec_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltz_Latn